रायपुर:छत्तीसगढ़ के बड़े व्यवसायी समूह रामा के ठिकानों पर आयकर विभाग की टीम ने छापा मारा है। इनकम टैक्स विभाग की यह कार्रवाई बिलासपुर लिंक रोड स्थित उनके पुश्तैनी आवास सहित रायपुर स्थित सोयायटी क्लब हाउस में एक साथ की जा रही है।

जानकारी के मुताबिक इनकम टैक्स विभाग की अलग-अलग टीमों ने बुधवार सुबह करीब 8.30 बजे एक साथ रामा ग्रुप के अलग-अलग ठिकानों पर छापा मारने की कार्रवाई की है। यह कार्रवाई बिलासपुर लिंक रोड सहित कंपनी के रायपुर और कोरबा के ठिकानों पर भी चल रही है।

आयकर की टीम ने रामा ग्रुप के कई पार्टनरों के मकानों में भी छापा मारा है। बता दें कि स्वर्ण भूमि प्रोजेक्ट भी रामा ग्रुप का है। टीम की कार्रवाई इस प्रोजेक्ट पर भी चल रही है। बिलासपुर लिंक रोड पर इनकम टैक्स की टीम जहां उनके पुश्तैनी मकान में कार्रवाई कर रही है, वहीं कोरबा स्थित मकान में भी जांच की जा रही है।

सुबह करीब 6.30 बजे से शुरू हुई इस कार्रवाई में आयकर विभाग के 150 से ज्यादा अफसर लगे हैं। इनकम टैक्स की टीम रायपुर के विधानसभा रोड स्थित स्वर्णभूमि सोसायटी में क्लब हाउस के सामने स्थित बंगले और उनके कई पार्टनरों के घरों पर भी दबिश दी है। विधानसभा रोड पर ही स्वर्ण भूमि प्रोजेक्ट और उसका कार्यालय भी है।

रामा ग्रुप का इंफ्रास्ट्रक्वर, प्रॉपर्टी, कोल और औद्योगिक क्षेत्र में काराेबार है। आयकर विभाग की टीम में कई अफसर दिल्ली से भी आए हुए हैं। उन्होंने करीब दो-तीन दिन पहले से ही प्रदेश के अलग-अलग हिस्सों में डेरा डाला हुआ था।>